Οι **γενικές (προεδρικές και βουλευτικές) εκλογές στη Μαδαγασκάρη** διεξήχθησαν στις 20 Δεκεμβρίου 2013, με τον πρώτο γύρο των προεδρικών να διεξάγεται νωρίτερα, στις 25 Οκτωβρίου.

Ο τελευταίος εκλεγμένος πρόεδρος, Μαρκ Ραβαλομανάνα, αποπέμφθηκε από το αξίωμά του με αντισυνταγματικό τρόπο έπειτα από μαζικές διαδηλώσεις, των οποίων ηγήθηκε ο τότε δήμαρχος του Ανταναναρίβο, Αντρί Ραζοελίνα στις αρχές του 2009. Ο Ραζοελίνα διέλυσε τη Γερουσία και την Εθνοσυνέλευση και ανέλαβε επικεφαλής της Ανώτατης Μεταβατικής Αρχής που ο ίδιος συγκρότησε, προκειμένου να κυβερνήσει τη χώρα μέχρι τη διεξαγωγή εκλογών. Η εν λόγω Αρχή ανέβαλε κατ' επανάληψη τη διεξαγωγή εκλογών, οι οποίες τελικά αποφασίστηκε να διεξαχθούν μαζί (προεδρικές και βουλευτικές) το Μάιο του 2011 αλλά ανεβλήθησαν για το Σεπτέμβριο του 2011, Μάιο του 2012, Νοέμβριο του 2012, Μάιο του 2013, Ιούλιο του 2013 και για τον Αύγουστο του 2013.

Έπειτα από τη διεξαγωγή ενός δημοψηφίσματος για νέο Σύνταγμα απαγορεύεται πλέον σε υποψηφίους που δεν ζουν τους τελευταίους 6 μήνες στη χώρα να κατέλθουν στις εκλογές. Με τον τρόπο αυτό, όλοι οι ηγέτες της αντιπολίτευσης που ζουν στην εξορία, συμπεριλαμβανομένου του Ραβαλομανάνα (ζει τη Νότια Αφρική όπου κατέφυγε μετά το πραξικόπημα του 2009) αποκλείστηκαν από τις εκλογές.

Η Διεθνής Κοινότητα έχει επανειλημμένα τονίσει ότι οι νόμιμες και με διαφανείς διαδικασίες εκλογές αποτελούν προαπαιτούμενο για τη διεθνή αναγνώριση του αρχηγού κράτους της Μαδαγασκάρης.

Το 2012 η Αφρικανική Ένωση απαίτησε από τους δύο κύριους υποψηφίους- το Ραζοελίνα και το Ραβαλομανάνα- να αποσύρουν τις υποψηφιότητές τους. Ο Ραβαλομανάνα έπραξε έτσι το Δεκέμβριο του 2012 και ο Ραζοελίνα το Φεβρουάριο του 2013. Λίγο αργότερα η σύζυγος του πρώην προέδρου, η Λαλάο Ραβαλομανάνα υπέβαλε την υποψηφιότητά της, κάνοντας το Ραζοελίνα να προσθέσει τη δική του στον κατάλογο υποψηφίων λίγο μετά τη λήξη της προθεσμίας. Ο πρώην πρόεδρος Ντιντιέ Ρατσιράκα υπέβαλε τη δική του υποψηφιότητα παρότι επέστρεψε από την εξορία του στη Γαλλία πολύ πρόσφατα και δεν πληρούσε το προαπαιτούμενο της εξάμηνης παραμονής στο νησί. Αποτέλεσμα αυτών ήταν να αποσυρθεί η χρηματοδότηση από τη Διεθνή Κοινότητα για τις εκλογές που είχαν οριστεί για το Μάιο του 2013. Και οι 3 υποψήφιοι αφαιρέθηκαν από την εγκεκριμένη λίστα με απόφαση του εκλογοδικείου (Αύγουστος 2013) και η Διεθνής Κοινότητα υποσχέθηκε να ξαναπαράσχει οικονομική βοήθεια για τις εκλογές.

Προεδρικές εκλογές
------------------

Έπειτα από τη μεταβατική προεδρία του, που ξεκίνησε το Μάρτιο του 2009, ο Αντρί Ραζοελίνα ανακοίνωσε ότι εντός 24 μηνών, θα ετίθετο σε ισχύ ένα νέο Σύνταγμα στη Μαδαγασκάρη και θα διεξάγονταν εκλογές. Ο Ραζοελίνα ανέλαβε μεταβατικός πρόεδρος στις 18 Μαρτίου 2009, και έγινε ο νεότερος πρόεδρος στην ιστορία του νησιού σε ηλικία 34 ετών.

Στις 13 Μαΐου 2009 ανακοινώθηκε ότι ο Ραζοελίνα είχε δηλώσει πως δεν τον ενδιέφερε να κατέλθει ως υποψήφιος στις προεδρικές εκλογές αλλά απλώς να ανοίξει το δρόμο για τη διεξαγωγή τους. Τελικά, έπειτα από συμφωνία στις 23 Μαΐου 2009 όλοι οι πρώην πρόεδροι θα ελάμβαναν μέρος στις εκλογές.

Στις 17 Νοεμβρίου 2010 εγκρίθηκε ένα νέο Σύνταγμα για το νησί με δημοψήφισμα Με βάση το νέο Σύνταγμα, για να είναι κανείς υποψήφιος στις προεδρικές εκλογές, θα έπρεπε να ζει στο νησί επί ένα εξάμηνο, κάτι που σήμαινε αποκλεισμό των εξόριστων ηγετών της αντιπολίτευσης. Οι συνομιλίες μεταξύ του Ραζοελίνα και του Ραβαλομανάνα για την επιστροφή του τελευταίου στη χώρα δεν είχαν αποτέλεσμα.

Τον Ιούλιο του 2009 ο Ραζοελίνα ανακοίνωσε ότι οι εκλογές θα διεξάγονταν εντός του 2009, όπως ήταν το απαιτούμενο της Διεθνούς Κοινότητας, όμως κάτι τέτοιο δεν έγινε. Το Μάιο του 2010 οι εκλογές ορίστηκαν για τις 26 Νοεμβρίου 2010 και ο Ραζοελίνα ανακοίνωσε την πρόθεσή του να μην είναι υποψήφιος, παρότι αργότερα ανακοίνωσε ότι σκεφτόταν ακόμη να κατέλθει.

Τον Απρίλιο του 2012 εγκρίθηκε ένας νέος νόμος για τη χορήγηση αμνηστίας, όμως δεν επετράπη στον πρώην πρόεδρο Μαρκ Ραβαλομανάνα να επιστρέψει στο νησί, παρά τις προσπάθειες της Κοινότητας για την Ανάπτυξη της Νότιας Αφρικής για συμφιλιωτική συμφωνία από όλα τα κόμματα για την επιστροφή των εξορίστων. Το Μάιο του 2013 ορίστηκε η διεξαγωγή του πρώτου γύρου των εκλογών για τις 23 Αυγούστου 2013 μαζί με τις βουλευτικές, με δεύτερο γύρο αν χρειαζόταν τον Οκτώβριο.

Εν τέλει, ο πρώτος γύρος των προεδρικών εκλογών διεξήχθη στις 25 Οκτωβρίου και ήταν οι πρώτες εκλογές μετά το πραξικόπημα του 2009. Την ημέρα της ψηφοφορίας, έγιναν βίαια περιστατικά στο νότιο τμήμα του νησιού, με απολογισμό 1 νεκρό σε εκλογικό κέντρο στην πόλη Μπενενίτρα. Στις προεδρικές εκλογές έλαβαν μέρος συνολικά 33 υποψήφιοι.

Στις εκλογές δεν έλαβαν μέρος με απόφαση του Εκλογοδικείου ο Ραζοελίνα, η σύζυγος του Ραβαλομανάνα, Λάλα, και ο Ντιντιέ Ρατσιράκα. Ο πρώην πρόεδρος Ραβαλομανάνα υποστήριξε δημοσίως το γιατρό Ζαν Λουί Ρομπινσόν. Ο Ραζοελίνα από την πλευρά του υποστήριξε τους Ερί Ραζαοναριμαμπιανινά (Hery Rajaonarimampianina), τον Αζό Αντραϊναϊναριβελό (Hajo Andrianainarivelo), τον Καμίγ Βιτάλ, τον Πιερό Ραζαοναριβελό (Pierrot Rajaonarivelo) και τη Σαράχα Ζορζέρ Ραμπεαριζοά (Saraha Georget Rabeharisoa).

Αποτελέσματα
------------

Στον πρώτο γύρο προηγήθηκαν οι Ζαν-Λουί Ρομπινσόν και Ερί Ραζαοναριμαμπιανινά με ποσοστό 21% και 16% των ψήφων, αντίστοιχα.

Ο δεύτερος γύρος των προεδρικών εκλογών διεξήχθη στις 20 Δεκεμβρίου, ανήμερα των βουλευτικών εκλογών. Στο δεύτερο γύρο επικράτησε ο Ραζαοναριμαμπιανινά με ποσοστό 53,5% των ψήφων έναντι 46,5% για τον Ρομπινσόν. Ο Ραζαοναριμαμπιανινά ορκίστηκε πρόεδρος στις 25 Ιανουαρίου 2014.

  


| Υποψήφιος | Κόμμα | Ψήφοι | % | Ψήφοι | % |
| --- | --- | --- | --- | --- | --- |
| Ερί Ραζαοναριμαμπιανινά | Hery Vaovao ho an'i Madagasikara R | 721.206 | 15,93 | 2.160.124 | 53,49 |
| Ζαν-Λουί Ρομπινσόν | AVANA | 955.534 | 21,10 | 1.791.336 | 46,51 |
| Ατζό Εριβελονά Αντριαναϊναριβελό | Malagasy Miara Miainga | 476.153 | 10,51 |
| Ρολάν Ρατσιράκα | MTS | 407.732 | 9,00 |
| Αλμπέρ Καμίγ Βιτάλ | Hiaraka Isika | 310.253 | 6,85 |
| Σαραχά Ζορζέτ Ραμπεαριζοά | Antoko Maitso | 203.699 | 4,50 |
| Εντκάρ Ραζαφιντραβαχί | Edgard Razafindravahy | 197.081 | 4,35 |
| Πιερό Ραζοαναριβελό | MDM | 121.999 | 2,69 |
| Ζοζέφ Μαρτέν Ραντριαμαμπιονονά | RTM (Dadafara) | 105.184 | 2,32 |
| Μπενζαμέν Ρανταβιντσόν Αντριαμπαρανί | FFF | 100.890 | 2,23 |
| Γουίλιαμ Ρατρεμά | GAM/PATRAM | 96.715 | 2,14 |
| Ζαν Εζέν Βονιναϊτσί | LES AS | 96.547 | 2,13 |
| Ζιλιέν Ραζαφινμαναζατό | ESD | 72.875 | 1,61 |
| Μονζά Ζαφιτσιμιβαλό Ροϊντεφό | MONIMA | 68.563 | 1,51 |
| Μπριζίτ Ιαντανιρινά Ραμπεμαναντσοά | AMP | 62.652 | 1,38 |
| Γουίλι Σιλβέν Ραμπετσαροανά | PNJ Mazava Sylvain | 57.829 | 1,28 |
| Κλεμάν Ζαφισολό Ραβαλιζαονά | AME | 52.083 | 1,15 |
| Ρακοτό Αντριανιρινά Φετιζόν | RDS | 49.599 | 1,10 |
| Ταμπερά Ραντριαμαναντσοά | KINTANA | 40.253 | 0,89 |
| Λαζά Ραζαφιαριζόν | Avotra Ho An'ny Firenena | 39.952 | 0,88 |
| Ζαν Λαχινιρικό | KML | 39.648 | 0,88 |
| Πατρίκ Ραζαοναρί | Vonejo Madagasikara | 38.934 | 0,86 |
| Ρακοτομαχαρό Ρατζεμιζόν | MAMAFISOA | 38.827 | 0,86 |
| Ρολάν Ντιεντονέ Ραμπεαριζόν | FAMA | 32.157 | 0,71 |
| Τζακομπά Αλέν Τεχιντραζαναριβελό | ENNA | 25.974 | 0,57 |
| Φαχαρό Ρατσιμπαλσόν | Ανεξάρτητος | 24.536 | 0,54 |
| Πατρίκ Ραχαριμανανά | Vitatsika Io | 19.684 | 0,43 |
| Μικαέλ Μπρεσάρ Ντοφό | MIM | 15.538 | 0,34 |
| Γουίλιαμ Νοέλσον | MITM | 14.096 | 0,31 |
| Λεζαβά Φλερί Ραμπαριζόν | HARENA | 11.347 | 0,25 |
| Γκι Ρατριμοαριβονί | HOP | 10.913 | 0,24 |
| Ζαν Πιέρ Ρακοτό | RJP | 9.965 | 0,22 |
| Φρέντι Τινασοά | OBAMA | 9.971 | 0,22 |
| Άκυρα/λευκά | 303.277 | – |
| **Σύνολο** | **4.831.666** | **100** |
| Εγγεγραμμένοι/συμμετοχή | 7.823.305 | 61,76 |
| Πηγή: CENIT |

Βουλευτικές εκλογές
-------------------

Στις 19 Μαρτίου 2009 ο Ραζοελίνα διέλυσε την Εθνοσυνέλευση και τη Γερουσία. Οι βουλευτικές εκλογές ορίστηκαν αρχικά για το 2011,μετά τις δύο αναβολές (από 20 Μαρτίου 2010 και 30 Σεπτεμβρίου 2010). Οι γενικές εκλογές αναβλήθηκαν εν συνεχεία κατ' επανάληψη για το Μάιο του 2012, Νοέμβριο του 2012, Μάιο του 2013, Ιούλιο του 2013 και Αύγουστο του 2013.

Η νέα ημερομηνία που ανακοινώθηκε για τη διεξαγωγή τους είναι η 20η Δεκεμβρίου 2013, μαζί με το δεύτερο γύρο των προεδρικών εκλογών.

Παραπομπές
----------

1. 1 2  Ilioniania, Alain (22 Αυγούστου 2013). «Madagascar pushes back presidential election to October». *Reuters*. Αρχειοθετήθηκε από το πρωτότυπο στις 19 Οκτωβρίου 2013. Ανακτήθηκε στις 1 Σεπτεμβρίου 2013.
2. 1 2 3  «Madagascar president forced out». BBC. 2009-03-17.. Ανακτήθηκε στις 2009-03-18.
3. ↑  «Report: Madagascan transitional president not want to be next president». People's Daily Online. 13 Μαΐου 2009. Ανακτήθηκε στις 26 Σεπτεμβρίου 2013.
4. ↑  «'Deal' to end Madagascar crisis». BBC News. 2009-05-23.. Ανακτήθηκε στις 2010-05-12.
5. ↑  «"YES" leading in Madagascar's referendum on new constitution». People's Daily Online. 18 Νοεμβρίου 2010. Ανακτήθηκε στις 21 Νοεμβρίου 2010.
6. ↑  «Madagascar parties agree to end political crisis, set election date». People's Daily Online. 14 Οκτωβρίου 2010. Ανακτήθηκε στις 21 Οκτωβρίου 2010.
7. ↑  Pourtier, Gregoire (2010-11-21). «Madagascar referendum could deepen political crisis». *The Guardian*.. Ανακτήθηκε στις 2010-11-21.
8. ↑  «Madagascar rivals fail to agree on leader's return from exile». ANGOP. 28 Ιουλίου 2012. Αρχειοθετήθηκε από το πρωτότυπο στις 29 Δεκεμβρίου 2012. Ανακτήθηκε στις 27 Αυγούστου 2012.
9. ↑  «Madagascan president agrees to hold earlier presidential election». People's Daily Online. 12 Ιουλίου 2009. Ανακτήθηκε στις 25 Σεπτεμβρίου 2013.
10. ↑  «Madagascar strongman Rajoelina says not to run in November poll». AFP. 12 Μαΐου 2010. Αρχειοθετήθηκε από το πρωτότυπο στις 30 Ιανουαρίου 2014. Ανακτήθηκε στις 26 Σεπτεμβρίου 2013.
11. ↑  «Negotiation Failure between Madagascar's political rivals not to prevent election : Transition President». Xinhuanet. 10 Αυγούστου 2010. Ανακτήθηκε στις 27 Αυγούστου 2012.
12. ↑  «Madagascar passes amnesty law, excludes ousted leader». Agence France-Presse. 14 Απριλίου 2011. Αρχειοθετήθηκε από το πρωτότυπο στις 30 Ιανουαρίου 2014. Ανακτήθηκε στις 3 Μαρτίου 2013.
13. 1 2  «Madagascar: Rajoelina could throw in the towel of the Malagasy presidential race». *Indian Ocean Times*. 5 Αυγούστου 2013. Αρχειοθετήθηκε από το πρωτότυπο στις 19 Οκτωβρίου 2013. Ανακτήθηκε στις 11 Αυγούστου 2013.
14. ↑  «Madagascar Postpones General Elections». African Elections Project. 2 Απριλίου 2013. Αρχειοθετήθηκε από το πρωτότυπο στις 2 Οκτωβρίου 2013. Ανακτήθηκε στις 14 Απριλίου 2013.
15. ↑  «Μαδαγασκάρη: Σκότωσαν τοπικό αξιωματούχο εντός εκλογικού κέντρου». Ναυτεμπορική, ηλεκτρονική έκδοση. 25 Οκτωβρίου 2013.
16. ↑  «Madagascar sets date for election, three candidates barred». Deutsche Welle. 23 Αυγούστου 2013. Ανακτήθηκε στις 23 Σεπτεμβρίου 2013.
17. ↑  Polgreen, Lydia (2013-08-18). «Top Presidential Candidates Barred From Election in Madagascar». *The New York Times*.. Ανακτήθηκε στις 2013-09-23.
18. ↑  «Mouvance Ravalomanana to Support Visionary Presidential Candidate». PR Newswire. 2013-09-13.. Ανακτήθηκε στις 2013-09-23.
19. ↑  Ankili, Houssam (24 Σεπτεμβρίου 2013). «Madagascar : la campagne pour la Présidentielle reprend officiellement» (στα Γαλλικά). Afrik.com. Ανακτήθηκε στις 20 Οκτωβρίου 2013.
20. ↑  Lough, Richard; Iloniaina, Alain (27-10- 2013). «European, African observers say Madagascar election credible». *Chicago Tribune*. Reuters. Αρχειοθετήθηκε από το πρωτότυπο στις 2013-10-28.. Ανακτήθηκε στις 2013-10-27.
21. ↑  «Robinson leads ‘free’ Madagascar poll». SAPA. Independent Online. 2013-10-27.. Ανακτήθηκε στις 2013-10-27.
22. ↑  «Μαδαγασκάρη: Χωρίς εντάσεις ολοκληρώθηκε η εκλογική διαδικασία». euronews. 21 Δεκεμβρίου 2013. Αρχειοθετήθηκε από το πρωτότυπο στις 5 Φεβρουαρίου 2014. Ανακτήθηκε στις 21 Δεκεμβρίου 2013.
23. ↑  «Madagascar President Installed, Hopes for New Aid». Abc News. 25 Ιανουαρίου 2014. Αρχειοθετήθηκε από το πρωτότυπο στις 26 Ιανουαρίου 2014. Ανακτήθηκε στις 25 Ιανουαρίου 2014.
24. ↑  «Madagascar dissolves parliament: Interim president dissolves national assembly and senate after presidential power grab». Al Jazeera. 19 Μαρτίου 2009. Ανακτήθηκε στις 25 Σεπτεμβρίου 2013.
25. ↑  «Madagascar parties agree to end political crisis, set election date». People's Daily Online. 14 Αυγούστου 2010. Ανακτήθηκε στις 26 Σεπτεμβρίου 2013.
26. ↑  «Madagascar ruler calls March 20 vote». AFP. 16 Δεκεμβρίου 2009. Αρχειοθετήθηκε από το πρωτότυπο στις 30 Ιανουαρίου 2014. Ανακτήθηκε στις 25 Σεπτεμβρίου 2013.
27. ↑  «Madagascar's Rajoelina pushes elections back to May, RFI says». Business Week. 5 Φεβρουαρίου 2010. Ανακτήθηκε στις 5 Φεβρουαρίου 2010.
28. ↑  «Madagascar Sets May 8 to Hold Elections». Africa Elections Project. 12 Μαρτίου 2013. Αρχειοθετήθηκε από το πρωτότυπο στις 2 Οκτωβρίου 2013. Ανακτήθηκε στις 25 Σεπτεμβρίου 2013.
29. ↑  «Madagascar : Des élections présidentielle et législatives combinées en septembre 2011» (στα French). 3 Μαρτίου 2011. Αρχειοθετήθηκε από το πρωτότυπο στις 2 Οκτωβρίου 2013. Ανακτήθηκε στις 10 Μαρτίου 2013. CS1 maint: Μη αναγνωρίσιμη γλώσσα (link)